paragraph_text: Prije dolaska na tron Artakserkso III. je služio satrap i zapovjednik očeve vojske. Na vlast je došao kada je jedan od njegove braće ubijen, drugi počinio samoubojstvo, dok je zadnjeg ubio njegov otac Artakserkso II. Ubrzo nakon što je postao kraljem, poučen iskustvima svoga oca koji je morao braniti tron od obiteljskih pretendenata, Artakserkso III. je dao pogubiti sve one koji su mu predstavljali konkurenciju za perzijski tron.<ref>[http://www.britannica.com/EBchecked/topic/36758/Artaxerxes-III Artakserkso III. (enciklopedija Britannica)] Pokrenuo je dva velika vojna pohoda protiv Egipta, nekadašnje perzijske pokrajine (satrapije) koja se u međuvremenu pobunila i osamostalila. Prva ekspedicija završila je neuspjehom nakon čega su se pobunile neke zapadne perzijske satrapije. Godine 343. pr. Kr. Artakserkso III. porazio je egipatskog faraona Nektaneba II., prognao ga iz Egipta, te je na putu ugušio pobunu u Feniciji.